152/2022

Útdráttur

Staðfestur var úrskurður héraðsdóms þar sem fallist var á kröfu B um að sonur hans og A yrði tekinn úr umráðum A og fenginn honum með beinni aðfarargerð á grundvelli laga nr. 160/1995 um viðurkenningu og fullnustu erlendra ákvarðana um forsjá barna, afhendingu brottnuminna barna o. fl., færði A ekki barnið til Póllands innan 21 dags frá uppsögu úrskurðarins eða stuðlaði að för þess þangað.

Úrskurður Landsréttar

Landsréttardómararnir D-kk-nf Þ-kk-nf B-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 18. mars 2022. Greinargerð varnaraðila barst réttinum 4. apríl sama ár. Kærður er úrskurður Héraðsdóms Reykjaness 7. mars 2022 í málinu nr. A- [...]/2022 þar sem varnaraðila var heimilað að fá son málsaðila tekinn úr umráðum sóknaraðila með beinni aðfarargerð og afhentan sér innan þriggja vikna frá uppkvaðningu úrskurðarins. Kæruheimild er í 4. mgr. 84. gr. laga nr. 9 0 /1989 um aðför, sbr. 1. mgr. 13. gr. laga nr. 160/1995 um viðurkenningu og fullnustu erlendra ákvarðana um forsjá barna, afhendingu brottnuminna barna o. fl.

2

Sóknaraðili krefst þess aðallega að kröfu varnaraðila verði hafnað en til vara að afhendingarfrestur verði ákveðinn þrír mánuðir. Þá krefst hún kærumálskostnaðar eins og málið væri eigi gjafsóknarmál.

3

Varnaraðili krefst staðfestingar hins kærða úrskurðar auk kærumálskostnaðar einsog málið væri eigi gjafsóknarmál.

Niðurstaða

4

Í þinghaldi í héraði 10. febrúar 2022 var bókað í þingbók af dómara að þar sem ekki væri á því byggt í málinu að barnið væri andvígt afhendingu og hefði náð þeim aldri og þroska að rétt væri að taka tillit til skoðana þess, sbr. 3. tölulið 1. mgr. 12. gr. laga nr. 160/1995, teldi hann með hliðsjón af aldri barnsins, sem væri nýorðið [...] ára, ekki ástæðu til þess að kanna afstöðu þess, sbr. 17. gr. sömu laga. Sóknaraðili mótmælti ekki bókuninni og byggði ekki á því við meðferð málsins í héraði að synja bæri um afhendingu með vísan til 3. töluliðar 12. gr. laganna. Á því byggir sóknaraðili á hinn bóginn í greinargerð sinni til Landsréttar og vísar til þess að dómari hafi látið hjá líða að kanna afstöðu barnsins sem væri á [...] ári og eðlilega þroskað. Aftur á móti hefur sóknaraðili hvorki byggt á því við meðferð málsins í héraði né fyrir Landsrétti að barnið sé andvígt afhendingu. Með hliðsjón af því og aldri barnsins og þroska þykir 3. töluliður 12. gr., sbr. 17. gr. laga nr. 160/1995 ekki standa því í vegi að fallast megi á kröfu varnaraðila um afhendingu barnsins.

5

Með vísan til forsendna hins kærða úrskurðar verður tekin til greina krafa varnaraðila um að honum sé heimilt að fá son málsaðila tekinn úr umráðum sóknaraðila og afhentan sér með beinni aðfarargerð. Skal heimildin háð því skilyrði að sóknaraðili hafi ekki innan 21 dags frá uppsögu úrskurðar fært drenginn til Póllands eða stuðlað á annan hátt að för hans þangað.

6

Kærumálskostnaður fellur niður. Um gjafsóknarkostnað aðila fyrir Landsrétti fer eins og nánar greinir í úrskurðarorði.

Úrskurðarorð :

Varnaraðila, B, er heimilt að liðnum 21 degi frá uppsögu þessa úrskurðar að fá barnið, C, tekið úr umráðum sóknaraðila, A, og afhent sér með beinni aðfarargerð, hafi sóknaraðili ekki áður fært barnið til Póllands eða stuðlað að för þess þangað.

Kærumálskostnaður fellur niður.

Gjafsóknarkostnaður sóknaraðila fyrir Landsrétti greiðist úr ríkissjóði, þar með talin þóknun lögmanns hennar, Þ-kvk-ef B-kvk-ef, 500.000 krónur.

Gjafsóknarkostnaður varnaraðila fyrir Landsrétti greiðist úr ríkissjóði, þar með talin þóknun lögmanns hans, V-kvk-ef Þ. S-kvk-ef, 500.000 krónur.